Sena frumsýnir gamanmyndina Admission á föstudaginn næsta , þann 5. apríl í Smárabíói , Háskólabíói og Borgarbíói Akureyri . Myndin fjallar um konu sem starfar við að samþykkja eða hafna umsóknum um nám við Princeton-háskólann en lendir í vanda þegar piltur sem hana grunar að sé hennar eigin sonur sækir um . Sjáðu stikluna úr myndinni hér fyrir neðan : Í tilkynningu frá Senu segir að Admission sé bráðskemmtileg mynd með þeim Tinu Fey og Paul Rudd í aðalhlutverkum , en leikstjóri er Paul Weitz sem á að baki myndir eins og American Pie , About a Boy , In Good Company og Being Flynn svo einhverjar séu nefndar af mörgum góðum . Portia Nathan vinnur við að fara yfir og meta umsóknir þeirra sem árlega sækja um skólavist í Princeton-háskólanum , en þeir eru mun fleiri en mögulegt er að koma að . Starfið er því vandasamt í meira lagi og um leið og Portia þarf að sýna ítrustu fagmennsku við matið þarf hún að standast gríðarlega pressu frá umsækjendum , enda vilja allir komast að og sumir beita alls kyns brögðum til að hafa áhrif á hina endanlegu ákvörðun . Eitt af því sem Portia þarf að forðast er að hygla þeim sem hún er persónulega tengd eða láta tilfinningar sínar hafa áhrif á valið . Á þetta reynir hins vegar verulega þegar Portiu fer að gruna að einn umsækjendanna sé í raun hennar eigin sonur sem hún hafði gefið til ættleiðingar strax eftir fæðingu á sínum tíma … Admission er byggð á samnefndri bók eftir rithöfundinn Jean Hanff Korelitz sem sjálf starfaði við Princeton-háskólann á árum áður við að fara yfir umsóknir umsækjenda og meta hverjir kæmust að og hverjir ekki . Það er því óhætt að segja að hún gjörþekki efnið frá fyrstu hendi . Leikstjóri : Paul WeitzHandrit : Karen Croner og Jean Hanff Korelitz ( skáldsaga ) . Aðalhlutverk : Tina Fey , Paul Rudd og Nat Wolff . Frumsýnd : 5. apríl . Hvar : Smárabíó , Háskólabíó og Borgarbíó Akureyri .